Diari Oficial de la Generalitat Valenciana


Sumari del DOGV 4199, del 27-02-2002 (2002/1888)

RESOLUCIÓ de 4 de febrer de 2002, del Servei Territorial d'Indústria i Energia d'Alacant, per la qual s'autoritza la línia aèria de mitjana tensió a 20 kV d'unió entre les línies de mitjana tensió d'alimentació als CT 5 Estrelles i Joia, al terme del Poble Nou de Benitatxell, província d'Alacant, i es declara, en concret, la seua utilitat pública. JUEXPR/2001/7(ATLINE/2001/200).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4199

Data del DOGV
:   27-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1888


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 4 de febrer de 2002, del Servei Territorial d'Indústria i Energia d'Alacant, per la qual s'autoritza la línia aèria de mitjana tensió a 20 kV d'unió entre les línies de mitjana tensió d'alimentació als CT 5 Estrelles i Joia, al terme del Poble Nou de Benitatxell, província d'Alacant, i es declara, en concret, la seua utilitat pública. JUEXPR/2001/7(ATLINE/2001/200). [2002/X1888]
  
Mitjançant Resolució d'aquest Servei Territorial d'Indústria i Energia, de data 16 de juliol de 2001, se sotmeté a informació pública conjunta l'aprovació de projecte d'execució, l'autorització administrativa, la declaració en concret d'utilitat pública, i la relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA.
  
Durant el període d'informació pública han presentat al·legacions: la senyora Joaquina Martínez Buigues, manifesta la seua disponibilitat per a atorgar l'autorització sempre que la línia siga subterrània i siga indemnitzada pel dret de pas i els desperfectes causats; la senyoraAna María García Gilabert, sol·licita que se li aclarisquen els metres de vol sobre la seua finca i si van a modificar-s'hi les línies elèctriques existents; el senyor Vicente García García, sol·licita que es modifique el traçat de la línia o que aquesta circule de forma subterrània. Així mateix, manifesta que la sol·licitud d'utilitat pública no s'ha inclòs en el BOP i sense aquest tràmit no hi ha la necessitat d'ocupació ni la urgent ocupació; la senyora Mª Teresa Mayans García, sol·licita que se la informe personalment de totes les dades i la situació exacta del suport projectat en la seua finca. Aquest Servei Territorial va contestar amb un ofici de data 7 de desembre de 2001 que remetia els plans corresponents a la finca de la seua titularitat i comunicava que la resta del projecte, per la seua dificultat de reproducció, podria veure's a les nostres oficines.
  
Les al·legacions van ser contestades per l'entitat beneficiària, que posava de manifest el següent: en contestació a l'al·legació de la senyora Joaquina Martínez Buigues, Iberdrola manifesta que la finca de l'al·legadora està classificada com a sòl rústic i per tant no és preceptiu enterrar la línia elèctrica. Tots els danys i perjudicis causats pel projecte seran indemnitzats per Iberdrola Distribución Eléctrica, SA, mitjançant l'abonament del preu just corresponent; en contestació a l'al·legació de la senyora Ana Mª García Gilabert, Iberdrola manifesta que els metres lineals de vol que circulen per la finca de l'al·legadora són 58 ml i que l'actual projecte no substituirà les línies elèctriques ja existents; en contestació a l'al·legació del senyor Vicente García García, Iberdrola manifesta que l'al·legador no delimita cap traçat alternatiu, sinó que únicament fa una al·legació de caràcter general que la canonada circule per on menys perjudique. Qualsevol modificació de la línia afectaria nous propietaris que podrien al·legar amb el mateix dret que l'al·legador que no es modificara el traçat del projecte, en conseqüència, no és procedent la modificació del traçat. Tampoc és procedent enterrar la línia elèctrica ja que la finca de l'al·legador està classificada com a sòl rústic, sense perjudici que tots els danys i perjudicis causats siguen indemnitzats per Iberdrola Distribución Eléctrica, SA, mitjançant l'abonament del preu just corresponent. Així mateix la sol·licitud d'utilitat pública, en concret, del projecte va ser publicada en el BOP d'Alacant el 10 d'agost de 2001, a l'igual que en el Diari Oficial de la Generalitat Valenciana el 21 d'agost de 2001 i en el diari El Periódico el 27 de juliol de 2001 i notificada individualment a tots els afectats de la relació de béns i drets del projecte; en contestació a l'al·legació de la senyora Mª Teresa Mayans García, Iberdrola informa que les dades del projecte estan a la disposició de qualsevol interessat en la Conselleria d'Innovació i Competitivitat, i també a l'Ajuntament del Poble Nou de Benitatxell; es remet a l'alçament de l'acta prèvia a l'ocupació per a qualsevol altra informació.
  
Atés que s'han respectat en la mesura de les possibilitats els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que seran determinades per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en els articles 53 i 54 de la Llei 54/1997, de 27 de novembre (BOE de 28 de novembre de 1997), aquest Servei Territorial d'Indústria i Energia ha resolt:
  
Aprovar el projecte d'execució i autoritzar a Iberdrola Distribución Eléctrica, SA, la instal·lació de la línia aèria de mitjana tensió a 20 kV d'unió entre les línies de mitjana tensió d'alimentació als CT 5 Estrelles i Joia; i declarar, al mateix temps, la seua utilitat pública en concret. S'estableixen en tot cas les prescripcions següents:
  
Primera
  
En tot moment haurà de complir-se tot el que s'estableix en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.
  
Segona
  
El termini per a l'execució de les obres i instal·lacions serà de sis mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de la documentació tècnica presentada i quedaran especificades en les següents dades bàsiques: la longitud de la línia aèria de MT són 1.164 metres; origen: la línia projectada s'iniciarà en el suport existent núm. 788653 que es manté de la LAMT existent d'alimentació a l'actual CT 5 Estrelles, i finalitzarà en el suport existent núm. 787574 a substituir de la LAMT d'alimentació de l'actual CT Joia.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola Distribución Eléctrica, SA, donarà compte de l'acabament de les instal·lacions a aquest Servei Territorial per al seu reconeixement definitiu i l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.
  
Contra aquesta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia de la Conselleria d'Innovació i Competitivitat de la Generalitat Valenciana (c/ Colom núm. 32, 46106 València), en el termini d'un mes comptat a partir de l'endemà de la publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).